Casio

Η **Casio Computer Co., Ltd.** () είναι ιαπωνική πολυεθνική εταιρεία κατασκευής ηλεκτρονικών ειδών με έδρα τη Σιμπούγια του Τόκιο στην Ιαπωνία. Τα προϊόντα της περιλαμβάνουν αριθμομηχανές, κινητά τηλέφωνα, ψηφιακές φωτογραφικές μηχανές, ηλεκτρονικά μουσικά όργανα και αναλογικά και ψηφιακά ρολόγια. Ιδρύθηκε το 1946 και το 1957 παρουσίασε την πρώτη εντελώς συμπαγή ηλεκτρονική αριθμομηχανή. Ήταν μια πρώιμη εταιρεία καινοτομίας στις ψηφιακές φωτογραφικές μηχανές και, κατά τη διάρκεια της δεκαετίας του 1980 και του 1990, η εταιρεία ανέπτυξε πολλά οικονομικά προσιτά οικιακά ηλεκτρονικά μουσικά όργανα, ενώ παράλληλα παρουσίασε τα πρώτα μαζικής παραγωγής ψηφιακά ρολόγια.

## Ιστορία
Η Casio ιδρύθηκε ως Kashio Seisakujo τον Απρίλιο του 1946 από τον Tadao Kashio (1917–1993), έναν μηχανικό που ειδικευόταν στην τεχνολογία κατασκευών. Το πρώτο σημαντικό προϊόν της Kashio ήταν η πίπα yubiwa, έναν δακτύλιο που συγκρατούσε ένα τσιγάρο, επιτρέποντας στον χρήστη να καπνίζει το τσιγάρο μέχρι την άκρη του, ενώ παράλληλα άφηνε τα χέρια του ελεύθερα. Η Ιαπωνία φτωχοποιήθηκε αμέσως μετά τον Δεύτερο Παγκόσμιο Πόλεμο, επομένως τα τσιγάρα ήταν πολύτιμα και η εφεύρεση σημείωσε επιτυχία.

Αφού είδαν τις ηλεκτρικές αριθμομηχανές στην πρώτη Έκθεση Επιχειρήσεων στο Γκίνζα του Τόκιο το 1949, ο Κάσιο και τα νεότερα αδέρφια του (Τόσιο, Καζούο και Γιούκιο) χρησιμοποίησαν τα κέρδη τους από την σωληνωτή πίπα yubiwa για να αναπτύξουν τις αριθμομηχανές τους. Οι περισσότερες από τις αριθμομηχανές εκείνης της εποχής λειτουργούσαν με γρανάζια και μπορούσαν να λειτουργήσουν και χειροκίνητα χρησιμοποιώντας στροφαλοφόρο ή μικρό ηλεκτροκινητήρα.

Ο Τόσιο είχε κάποιες γνώσεις ηλεκτρονικής και ξεκίνησε να κατασκευάζει μια αριθμομηχανή χρησιμοποιώντας ηλεκτρομαγνητικά πηνία. Αφού δοκιμάστηκαν δεκάδες πρωτότυπα, η αριθμομηχανή σε μέγεθος γραφείου ολοκληρώθηκε το 1954 και ήταν η πρώτη ηλεκτρομηχανική αριθμομηχανή της Ιαπωνίας. Μία από τις κεντρικές και πιο σημαντικές καινοτομίες της αριθμομηχανής ήταν η υιοθέτηση του αριθμητικού πληκτρολογίου 10 πλήκτρων. Εκείνη την εποχή, άλλες αριθμομηχανές χρησιμοποιούσαν ένα "πλήρες πληκτρολόγιο", που σήμαινε ότι κάθε θέση στον αριθμό (1, 10, 100, κ.λπ. ...) είχε εννέα πλήκτρα. Μια άλλη ξεχωριστή καινοτομία ήταν η χρήση ενός μόνο παραθύρου εμφάνισης αντί των τριών παραθύρων εμφάνισης (ένα για κάθε όρισμα και ένα για την απάντηση) που χρησιμοποιούνται σε άλλες αριθμομηχανές.

Η Casio Computer Co., Ltd. ιδρύθηκε τον Ιούνιο του 1957. Εκείνη τη χρονιά, η Casio κυκλοφόρησε την αριθμομηχανή Model 14-A, η οποία πουλήθηκε για 485.000 γιεν, ως την πρώτη πλήρως ηλεκτρική αριθμομηχανή, η οποία βασιζόταν στην τεχνολογία ρελέ.

Το 1974, η Casio κυκλοφόρησε το πρώτο της ψηφιακό ρολόι χειρός, το CASIOTRON. Ήταν το πρώτο ρολόι χειρός στον κόσμο που περιλάμβανε λειτουργία αυτόματου ημερολογίου. Το 1977, κυκλοφόρησαν ένα ρετρό-φουτουριστικό ρολόι χειρός, το F100. Το ρολόι ήταν ένα από τα πρώτα ρολόγια χειρός στον κόσμο που κατασκευάστηκε κυρίως από ρητίνη, καθιστώντας το πολύ ελαφρύ σε σύγκριση με τα ρολόγια άλλων εταιρειών που κατασκευάζονταν από βαρέα μέταλλα και επιτρέποντας στα μελλοντικά ρολόγια Casio να εισέλθουν σε μαζική παραγωγή πιο εύκολα. Το 1989, η Casio κυκλοφόρησε ένα άλλο σημαντικό ρολόι χειρός: το F-91W, το ρολόι χειρός με τις περισσότερες πωλήσεις στον κόσμο με ετήσια παραγωγή 3 εκατομμυρίων μονάδων.

Τη δεκαετία του 1980, τα οικονομικά ηλεκτρονικά μουσικά όργανα της Casio και η σειρά προσιτών ηλεκτρονικών μουσικών οργάνων με οικιακά αρμόνια έγιναν δημοφιλή. Η εταιρεία έγινε επίσης γνωστή για την μεγάλη ποικιλία και την καινοτομία των ρολογιών χειρός της. Ήταν ένας από τους πρώτους κατασκευαστές ρολογιών quartz, τόσο ψηφιακών όσο και αναλογικών. Επίσης, άρχισε να πουλάει ρολόγια με αριθμομηχανή εκείνη την εποχή. Η Casio παρουσίασε επίσης ένα από τα πρώτα ρολόγια που μπορούσε να εμφανίσει την ώρα σε πολλές διαφορετικές ζώνες ώρας του κόσμου και με χαρακτηριστικά όπως η καταγραφή θερμοκρασίας, ατμοσφαιρικής πίεσης και υψομέτρου. Στα μεταγενέστερα χρόνια, τα ρολόγια χειρός της Casio ήταν εξοπλισμένα με δέκτες για συγχρονισμό με ραδιοφωνικούς πύργους σε όλο τον κόσμο και με το Παγκόσμιο Σύστημα Θέσης (GPS) για ακρίβεια χρονομέτρησης.

Η Casio έχει επίσης δημιουργήσει μια σειρά από αξιοσημείωτες καινοτομίες στις ψηφιακές φωτογραφικές μηχανές, συμπεριλαμβανομένης της QV-10, της πρώτης καταναλωτικής ψηφιακής φωτογραφικής μηχανής με οθόνη υγρών κρυστάλλων (LCD) στο πίσω μέρος (που αναπτύχθηκε από μια ομάδα με επικεφαλής τον Hiroyuki Suetaka το 1995), της πρώτης καταναλωτικής φωτογραφικής μηχανής τριών μεγα-εικονοστοιχείων (megapixel), του πρώτου πραγματικά εξαιρετικά συμπαγούς μοντέλου και της πρώτης ψηφιακής φωτογραφικής μηχανής που ενσωμάτωσε τεχνολογία κεραμικών φακών, χρησιμοποιώντας Lumicera.

Τον Ιούλιο του 2019, ο βρετανικός βραχίονας της εταιρείας, Casio Electronics Co. Ltd, τιμωρήθηκε με πρόστιμο £3,7 εκατομμυρίων λιρών, αφού παραδέχτηκε ότι προέβη σε επιβολή τιμών μεταπώλησης (μια μορφή καθορισμού τιμών) στη σειρά ψηφιακών μουσικών οργάνων και ψηφιακών πιάνων που διέθεσε μεταξύ 2013 και 2018, κατά παράβαση του Νόμου περί Ανταγωνισμού του Ηνωμένου Βασιλείου του 1998 (Competition Act 1998).

## Προϊόντα

Τα προϊόντα της Casio περιλαμβάνουν ρολόγια, αριθμομηχανές, ηλεκτρονικά μουσικά όργανα και άλλα ψηφιακά προϊόντα όπως ψηφιακές φωτογραφικές μηχανές (σειρά Exilim), φωτογραφικές μηχανές με φιλμ, ταμειακές μηχανές, φορητούς και υπο-φορητούς υπολογιστές, κινητά τηλέφωνα, PDA (E-Data Bank), ηλεκτρονικά λεξικά, ψηφιακά ημερολόγια (πρώιμα PDA), ηλεκτρονικά παιχνίδια, προσωπικούς υπολογιστές (π.χ. FP-1000, FP-200), εκτυπωτές υπολογιστών, ρολόγια και φορητές τηλεοράσεις.

Στις δεκαετίες του 1970 και του 1980, η Casio ήταν περισσότερο γνωστή για τις ηλεκτρονικές (συμπεριλαμβανομένων των επιστημονικών) αριθμομηχανές της, τα ηλεκτρονικά μουσικά όργανα και τα οικονομικά προσιτά ψηφιακά ρολόγια που ενσωματώνουν καινοτόμο τεχνολογία. Σήμερα, η Casio είναι περισσότερο γνωστή για την κατασκευή ανθεκτικών και αξιόπιστων ηλεκτρονικών προϊόντων. Η σειρά ρολογιών G-Shock με αντοχή στους κραδασμούς είναι επίσης πολύ δημοφιλής, με το αρχικό G-Shock DW-5000C του 1983 να είναι ιδιαίτερα περιζήτητο από τους συλλέκτες. Οι επιστημονικές αριθμομηχανές που κατασκευάζει η Casio, ειδικά η σειρά αριθμομηχανών CLASSWIZ, είναι γνωστές για τις προσιτές τους τιμές, ενώ παράλληλα ενσωματώνουν μια σειρά λειτουργιών σε σύγκριση με τους ανταγωνιστές τους.

Η Casio κατασκευάζει επίσης προϊόντα για τις τοπικές αγορές, συμπεριλαμβανομένης της σειράς ρολογιών "Prayer Compass" που έχουν σχεδιαστεί για να βοηθούν τους Μουσουλμάνους να προσεύχονται στην ώρα τους και προς τη σωστή κατεύθυνση.

## Φωτοθήκη

File:Casio EX-word XD-Z6500 in 201901 003.jpg|Ηλεκτρονικό λεξικό EX-word XD-Z6500 
File:Cassiopeia 26d06.jpg|Cassiopeia PDA
File:Casio Exilim ZR800 Front B1107.jpg|Ψηφιακή φωτογραφική μηχανή ZR800 
File:Casio Exilim EX-S1 and EX-S600.jpg|Ψηφιακές φωτογραφικές μηχανές EX-S1 και EX-S600 
File:Au W63CA Titanium Gold 1.jpg|Κινητό τηλέφωνο W63CA 
File:Casiofx-122S.jpg|Αριθμομηχανή επιστημονικών μαθηματικών πράξεων V.P.A.M. fx-122S 
File:Casio fx-102 (1976).jpg|fx-102 (1976)
File:Casio calculator JS-20WK in 201901 002.jpg|Αριθμομηχανή γραφείου JF-20WK 
File:Casio-fx115ES-5564.jpg|Αριθμομηχανή επιστημονικών μαθηματικών πράξεων fx-115ES 
File:FC-100V.jpg|Αριθμομηχανή οικονομικών FC-100V
File:Casio QL-10 - combination of pocket calculator and cigarette lighter, circa 1978.jpg|Αριθμομηχανή τσέπης με ενσωματωμένο αναπτήρα QL-10 
File:Casio FX-700P.JPG|Προγραμματιζόμενη αριθμομηχανή Casio FX-700P 
File:Casio fx-7000G FullLength.JPG|Η πρώτη Αριθμομηχανή γραφημάτων fx-7000G
File:Casio message mode examen.jpg|Έγχρωμη αριθμομηχανή αφής Classpad με οθόνη αφής FX CP-400 
File:Casio Calculator with external memory (16431858006).jpg|Αριθμομηχανή βάσης δεδομένων με εξωτερική βάση μαγνητοφώνου αποθήκευσης δεδομένων PB-110 
File:Kassensystem CASIO.jpg|Σύστημα σημείων πώλησης V-R200 
File:CASIO Label Printer.JPG|Εκτυπωτής ετικετών KL-60
File:Casio PB-770 IMG 4272.jpg|Αριθμομηχανή τσέπης PB-770 με βάση επέκτασης FA-11
File:Casio Digital Diary SF-R20 open.JPG|Ψηφιακό ημερολόγιο SF-R20 (πρώιμο PDA)
File:Watch and calculator.jpg|Ρολόι TS-150 (αριστερά) και FX-991EX και επιστημονική αριθμομηχανή (δεξιά)
File:Casio Sport outgear SGW-400HD-1BV.jpg|Αθλητικό ρολόι SGW-400HD-1BV
File:Casio F-91W 5051.jpg|Ψηφιακό ρολόι F-91W
File:Casio mtp4700.jpg|Ρολόι MTP 4700
File:Casio efa120.jpg|Ρολόι Edifice EFA 120
File:Casio W-96H-4A2V.jpg|Ψηφιακό ρολόι W-96H
File:Casio wmp1 docking station.JPG|Ρολόι με mp3 - WMP1
File:Wikipedia-Casio-G-Shock-Edelstahl-800.jpg|Ρολόι G-Shock GMW-B5000 πλήρους μεταλικής κατασκευής
File:Casio EQW M 1000 d.jpg|Αναλογικό ρολόι πολλαπλών λειτουργιών Edifice EQW-M1000
File:Edifice ECB-800D-1A.jpg|Edifice ECB-800D-1A
File:Casio Edifice EQB-1100D-1A wrist watch.jpg|Edifice EQB-1100D-1A
File:CASIO ATC-1100 (2058507659).jpg|Ρολόι τριπλού αισθητήρα ATC-1100 
File:Casio PRW-1000TJ 01.JPG|Ρολόι τριπλού αισθητήρα σε λειτουργία πυξίδας Pro Trek PRW-1000TJ 
File:Twincept.jpg|Ρολόι TwinCept" ProTrek PRT-505
File:2019120304 Casio ProTrek PRW 60Y-1AER display stopwatch 2019.jpg|Ρολόι PRW-60Y ProTrek 
File:Casio G-Shock Master of G Rangeman GW-9400J-1JF.jpg|Ρολόι G-Shock GW9400
File:Casio Tough Solar Wave Ceptor.jpg|Ρολόι με ηλιακή τεχνολογία
File:Casio vl tone.jpg|Πλήκτρα VL-Tone VL-1
File:Casio SK-1.jpg|Πλήκτρα Sampletone SK-1
File:Casiotone 201.jpg|Πλήκτρα Casiotone 201
File:Casio CZ-1.jpg|Ψηφιακό Συνθεσάιζερ CZ-1 
File:Casio az1.jpg|Keytar (απο το **key**board και gui**tar**) AZ-1 
File:Casio PG-380 synth guitar.jpg|Κιθάρα MIDI PG-380 
File:CASIO DH-800.jpg|Σαξόφωμο MIDI DH-800 
File:Casio CTK-496 keyboard.jpg|Πλήκτρα CTK-496 (workstation)
File:Casio WK-200 details 1.jpg|Πλήκτρα WK-200 (workstation)
File:Casio Privia PX-130.jpg|Ψηφιακό πιάνο PX-130
File:Casio Celviano AP620.jpg|Ψηφιακό πιάνο AP-620
File:Casio Privia PX-330.jpg|Ψηφιακό πιάνο PX-330


## Δείτε επίσης
* Seiko

## Παραπομπές


## Εξωτερικοί σύνδεσμοι
* 
*  


Κατηγορία:Επιχειρήσεις της Ιαπωνίας
Κατηγορία:Εταιρείες φωτογραφίας της Ιαπωνίας
Κατηγορία:Εταιρείες ηλεκτρονικών της Ιαπωνίας
Κατηγορία:Εταιρείες ιδρυθείσες το 1946
Κατηγορία:Ιαπωνικά εμπορικά σήματα